Okresná prokuratúra Senica 
Janka Kráľa 735, 905 45 Senica 	

Sp. zn. : Pv 341/15/2205	Senica, 29.7.2015
EEČ : 2-19-62-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Senica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období od 01.12.2014 do 30.05.2015 v Senici neprispieval na výživu svojho syna XXXXX, nar. XXXXX, hoci mu táto povinnosť vyplývala zo Zákona o rodine a bola deklarovaná rozsudkami Okresného súdu XXXXX č. k. 11P/15/2014 zo dňa 26.03.2014 a č. k. 1P/10/2015 zo dňa 25.03.2015, ktorými bol zaviazaný prispievať na výživu syna XXXXX sumou 120 € mesačne vopred k rukám matky XXXXX, nar. XXXXX, trvale bytom XXXXX, XXXXX, prechodne bytom XXXXX, XXXXX. XXXXX výživné neplatil, pretože bol nezamestnaný avšak účinným spôsobom cestou úradu práce si nehľadal zamestnanie, z ktorého by výživné platiť mohol, čím XXXXX dlhoval na výživnom sumu 720 €, 

lebo zanikla trestnosť činu

Odôvodnenie:
Poverený príslušník Obvodného oddelenia PZ Senica uznesením ČVS: ORP-241/SE-SE-2015 zo dňa 18.05.2015 vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia.

Z vykonaného dokazovania vyplýva, že obvinený XXXXX bol v inkriminovanom nezamestnaný, pričom nebol evidovaný na úrade práce ako uchádzač o zamestnanie, teda cestou úradu práce si účinným spôsobom nehľadal zamestnanie, preto jeho konanie naplňuje všetky znaky skutkovej podstaty prečinu zanedbania povinnej výživy podľa § 207 odsek 1 Trestného zákona, spáchaného vo forme nepriameho úmyslu podľa § 15 písmeno b) Trestného zákona.

Pri výsluchu dňa 06.07.2015 obvinený XXXXX predložil doklady o úhrade dlžného výživného zo dňa 24.06.2015 v sume 480 € a zo dňa 26.06.2015 v sume 240 €. Poškodená XXXXX pri výsluchu dňa 04.07.2015 potvrdila prevzatie uvedených súm dlžného výživného. Uviedla, že týmto považuje celý dlh na výživnom v plnej výške za uhradený. Poškodená ďalej pri výsluchu uviedla, že obvinený sa o syna nezaujíma, o tohto sa stará spolu so svojím druhom, syn XXXXX núdzou netrpí.  

Podľa § 86 odsek 1 písmeno a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že obvinený XXXXX dodatočne v celom rozsahu doplatil dlžné výživné, neplatenie výživného nemalo na jeho maloleté deti trvalo nepriaznivé následky, došlo v zmysle citovaného ustanovenia k zániku trestnosti zanedbania povinnej výživy, preto som podľa § 215 odsek 1 písmeno h) Trestného poriadku trestné proti XXXXX pre prečin zanedbania povinnej výživy podľa § 207 odsek 1 Trestného zákona stíhanie zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Anna Funková
prokurátorka